Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 818/13/2202	Galanta, 20.1.2014
EEČ : 2-17-18-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako otec XXXXX, narodenej XXXXX mladistvej XXXXX, narodenej XXXXX a maloletého XXXXX, narodeného XXXXX, ktoré boli zverené do výchovy a opatery matke XXXXX, narodenej XXXXX trvale bytom XXXXX, zanedbal svoju zákonnú povinnosť prispievať na výživu svojich troch detí napriek tomu, že mu táto povinnosť vyplýva zo Zákona o rodine, pričom rozsah vyživovacej povinnosti mu bol určený rozsudkom Okresného súdu Galanta pod číslom konania XXXXX zo dňa 21. 09. 2005, právoplatným dňom 06. 10. 2005, podľa ktorého bol zaviazaný prispievať na výživu XXXXX mesačne sumou 43,15 Eur (1.300,- Sk), na výživu XXXXX mesačne sumou 39,83 Eur (1.200,- Sk) a na výživu XXXXX mesačne sumou 33,19 Eur (1.000,- Sk) a to vždy do 15-teho dňa toho ktorého mesiaca vopred k rukám matky detí, avšak si túto svoju vyživovaciu povinnosť v mieste svojho trvalého bydliska a všade tam, kde sa zdržiaval riadne neplnil a tak mu od mesiaca september 2010 do dnešného dňa vznikol dlh na výživnom vo výške 1.293,72 Eur

lebo zanikla trestnosť činu

Odôvodnenie:
             
	Uznesením vyšetrovateľa Okresného riaditeľstva PZ Galanta, Odboru kriminálnej polície v Galante sp. zn. ORP-XXXXX zo dňa 14.11.2013 bolo podľa § 199 ods. 1 Trestného poriadku začaté trestné stíhanie a súčasne podľa 206  odsek 1 Trestného poriadku vznesené obvinenie XXXXX za prečin  zanedbania povinnej výživy podľa § 207 ods.1, ods. 3 písm. b) Trestného zákona na tom skutkovom základe, ako je to uvedené vo výrokovej časti tohto uznesenia.

	Obvinenie bolo vznesené na základe oznámenia poškodenej XXXXX, ktorá uviedla, že XXXXX neplatí riadne výživné na svoje tri deti – dcéry XXXXX, XXXXX a syna XXXXX, a tým mu od septembra 2010 vznikol nedoplatok na výživnom v celkovej výške 1.293,72 Eur.

	Podľa rozsudku Okresného súdu v Galante sp. zn. XXXXX zo dňa 21.09.2005, právoplatný dňom 06.10.2005 bolo manželstvo XXXXX rod. Petrášovej a XXXXX rozvedené; maloleté deti boli zverené do osobnej starostlivosti matky a otec XXXXX bol zaviazaný prispievať na výživu mal. XXXXX sumou 1.300,- Sk (43,15 Eur) mesačne, na mal. XXXXX sumou 1.200,- Sk (39,83 Eur) mesačne a na mal. XXXXX sumou 1.000,- Sk (33,19 Eur) mesačne.

	Obvinený XXXXX sa k spáchaniu skutku priznal a uviedol, že si je vedomý, že výživné riadne neplatil. Uviedol, že pokiaľ mal peniaze, vždy riadne splácal, avšak má ďalšie maloleté dieťa, terajšia manželka je na materskej dovolenke a jeho príjem je vo výške 330,- Eur.

	Poškodená XXXXX, matka maloletých detí vo svojom výsluchu dňa 21.11.2013 uviedol, že obvinený od septembra 2010 riadne neplatí výživné, presne uviedla mesiace, v ktorých riadne nezaplatil výživný, pričom vyčíslila dlh vo výške 1293,72 Eur. Následne bola dopočutá dňa 10. 01. 2014, kedy uviedla, že XXXXX zaplatil v decembri 2013 sumu 116,18 Eur a v januári jej prišla na účet suma 1077,40 Eur. V mesiacoch október a november 2013 prišla suma po 50,- Eur. Tým považuje výživné za uhradené v plnej výške. Trestný in nemal trvalo nepriaznivé následky, pretože maloleté deti núdzou netrpeli.
 
	Vo vyšetrovacom spise sú založené výpisy z účtu XXXXX a tiež príkaz na úhradu sumy 1.077,40 Eur, z ktorých je zrejmé, že obvinený dlhujúce výživné uhradil v plnej výške.

Podľa ustanovenia § 86 odsek 1 písm. a) Trestného zákona trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Bolo preukázané, že obvinený XXXXX si svoju vyživovaciu povinnosť za obdobie od mesiaca september 2010 do mesiaca január 2013 uhradil v celej výške, pričom trestný čin nemal trvalo nepriaznivé následky.

	Pretože trestnosť činu s poukazom na ustanovenie § 86 odsek 1 písm. a) Trestného zákona zanikla, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka